Odmena za vysvedčenie: tipy pre rodičov


19. Jun 2017
Vysvedčenie sa blíži, nasleduje zaslúžený oddych a čas prázdnin. Letných, slnečných a pozitívnych. Ako však naložiť s odmenou za vysvedčenie? Mnohí rodičia si lámu hlavu. My vám poradíme...
Tipy na odmenu za vysvedčenie:
- Veľké peňažné dary ako odmena za dobré vysvedčenie nie sú príliš vhodné. Suma peňazí vyššia ako 20 eur alebo veľké vecné dary ako laptopy, mobily či digitálne kamery darujte dieťaťu trebárs po ukončení ZŠ.
- Oveľa primeranejšie sú darčeky, ktoré odmeňujú výkon a pracovné nasadenie dieťaťa. Dobrá známka z biológie môže byť odmenená napr. rodinným výletom do ZOO.
- Za dobrú známku z angličtiny si dieťa zaslúži DVD v anglickom jazyku. Vyberte film, ktorý sa vášmu dieťaťu páči, a spolu si ho pozrite, pochutnávajúc si pritom na pizze alebo pukancoch.
Prečítajte si: Vysvedčenie: oslavovať, odmeňovať, alebo nič z toho ?
S darčekmi za vysvedčenie to nepreháňajte
- Odmenou za dobré vysvedčenie môže byť aj spoločná návšteva kina alebo obľúbenej zmrzlinárne.
- Ak má dieťa dobrú známku zo slovenčiny, poteší sa možno dobrej knihe alebo denníčku.
- Pre mnohé deti je najkrajšou odmenou za dobré vysvedčenie spoločne strávený čas s rodičmi. Nechajte fantázii voľný priebeh.
- Ak sa rozhodnete pre individuálnu odmenu, ukážte ňou dieťaťu, že poznáte jeho záujmy.
- Pri odmeňovaní by nikdy nemalo chýbať objatie, lebo je zadarmo a zároveň je vždy vítané.
Prečítajte si: Vysvedčenie – deň pravdy